**UZAICINĀJUMS FINANŠU PIEDĀVĀJUMA IESNIEGŠANAI TIRGUS IZPĒTEI**

VAS “Latvijas dzelzceļš” Nekustamā īpašuma pārvalde veic tirgus izpēti **“Zemes ierīcības projekta izstrādāšana un kadastrālā uzmērīšana zemes vienībai Rīgā (kadastra apzīmējums 01000130130)**” (turpmāk – tirgus izpēte).

**Tirgus izpētes mērķis:** nekustamais īpašums Rīgā (kadastra numurs 01000130130) ir Finanšu ministrijas īpašums, reģistrēts Rīgas pilsētas zemesgrāmatas nodalījumā Nr. 14487. VAS “Valsts nekustamie īpašumi” plāno šo nekustamo īpašumu atsavināt. Īpašuma sastāvā esošā zemes vienība ar kadastra apzīmējumu 01000130130, saskaņā ar lokālplānojumu “Eksportostai un tai piegulošai teritorijai” (turpmāk – Lokālplānojums) daļēji (4624 m2) atrodas teritorijā, kas rezervēta perspektīvā dzelzceļa savienojošā ceļa izbūvei. Lokālplānojuma risinājums paredz nākotnē izbūvēt kopīgu transporta koridoru, tajā izvietojot gan publiskās lietošanas dzelzceļa infrastruktūras līniju (jauno dzelzceļa savienojošo ceļu), gan arī Eksporta ielas pagarinājumu. Lai Finanšu ministrija varētu nodot Satiksmes ministrijas īpašumā perspektīvam sliežu ceļam nepieciešamo teritoriju, to jāatdala no Finanšu ministrijas zemes vienības ar kadastra apzīmējumu 01000130130 un jāreģistrē atsevišķā īpašumā.

**Darba uzdevums:** Zemes ierīcības projekts (ZIP) izstrādājams atbilstoši normatīvajam regulējumam, 18.01.2024. Rīgas valstspilsētas pašvaldības Pilsētas attīstības departamenta lēmumam Nr.DA-24-1669-nd “Lēmums par zemes ierīcības projekta nepieciešamību un nosacījumi zemes ierīcības projektam”. Atbilstoši izstrādātajam ZIP ir jāveic zemes kadastrālā uzmērīšana.

Prognozējamais līguma termiņš ir 8 mēneši no līguma noslēgšanas dienas.

Finanšu piedāvājuma cena jānorāda EUR (bez PVN).

Finanšu piedāvājuma cenā jābūt iekļautiem visiem Pretendenta izdevumiem.

Pretendents var iesniegt Finanšu piedāvājumu tikai par visu tirgus izpētes priekšmetu kopumā.

Lūdzam Jūs līdz **2024.gada 28.februāra plkst. 14.00** iesniegt Finanšu piedāvājumu ar paraksttiesīgās personas parakstu elektroniskā formā (parakstītu un ieskenētu kopijas formā vai parakstītu ar drošu elektronisko parakstu), nosūtot uz e-pastu: **kristine.kreicberga@ldz.lv****.**

Kontaktpersona tehniskos jautājumos – 29531052.

Pielikumā: Darba uzdevums uz 1 lapas.